CELEX: 32020D0792
Language: bg
Date: 2020-06-11 00:00:00
Title: Решение (ОВППС) 2020/792 на Съвета от 11 юни 2020 година за изменение на Съвместно действие 2008/124/ОВППС относно мисията на Европейския съюз в областта на върховенството на закона в Косово (Това название не засяга позициите по отношение на статута и е съобразено с Резолюция 1244(1999) на Съвета за сигурност на ООН и становището на Международния съд относно обявяването на независимост от страна на Косово.) (EULEX KOSOVO)

17.6.2020   
               
               
                  BG
               
               
                  Официален вестник на Европейския съюз
               
               
                  L 193/9
               
            
         РЕШЕНИЕ(ОВППС) 2020/792 НА СЪВЕТА
         от 11 юни 2020 година
         за изменение на Съвместно действие 2008/124/ОВППС относно мисията на Европейския съюз в областта на върховенството на закона в Косово (*) (EULEX KOSOVO)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 42, параграф 4 и член 43, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 4 февруари 2008 г. Съветът прие Съвместно действие 2008/124/ОВППС (1).
                  
               
                     (2)
                  
                  
                     На 8 юни 2018 г. Съветът прие Решение (ОВППС) 2018/856 (2) за изменение на Съвместно действие 2008/124/ОВППС и удължаване на срока на EULEX KOSOVO до 14 юни 2020 г.
                  
               
                     (3)
                  
                  
                     На 16 април 2020 г. Комитетът по политика и сигурност (КПС) постигна съгласие, че поради обстоятелствата, свързани с пандемията от COVID-19, EULEX KOSOVO следва да бъде удължена с една година със същия мандат, който може да бъде преразгледан, когато обстоятелствата го позволят.
                  
               
                     (4)
                  
                  
                     На ЕULEX KOSOVO следва да бъде предоставена референтна сума за периода на удължаването ѝ.
                  
               
                     (5)
                  
                  
                     На 14 май 2020 г. КПС също така постигна съгласие г-н Lars-Gunnar WIGEMARK, назначен за ръководител на мисията на 28 ноември 2019 г. с Решение (ОВППС) 2019/1991 (3) на КПС, да продължи да изпълнява тази функция за нов период от една година.
                  
               
                     (6)
                  
                  
                     Нищо в настоящото решение не следва да се тълкува като засягащо независимостта и самостоятелността на съдиите и прокурорите в съдебните производства в контекста на EULEX KOSOVO.
                  
               
                     (7)
                  
                  
                     Поради особения характер на дейностите на EULEX KOSOVO в подкрепа на пренасочените съдебни производства в рамките на една държава членка, е целесъобразно чрез настоящото решение да се определи сумата, предназначена за подкрепата, предоставяна за тези пренасочени съдебни производства, и да се предвиди изпълнението на тази част от бюджета чрез отпускане на безвъзмездни средства.
                  
               
                     (8)
                  
                  
                     Съвместно действие 2008/124/ОВППС следва да бъде съответно изменено.
                  
               
                     (9)
                  
                  
                     EULEX KOSOVO ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,
                  
               ПРИЕ НАСТОЯЩОТО РЕШЕНИЕ:
         
            Член 1
            Съвместно действие 2008/124/ОВППС се изменя, както следва:
            
                        1)
                     
                     
                        В член 8 се добавя следният параграф:
                        
                           „11.   Г-н Lars-Gunnar WIGEMARK е ръководител на мисията за периода от 15 юни 2020 г. до 14 юни 2021 г.“
                        
                     
                  
                        2)
                     
                     
                        В член 16, параграф 1, седемнадесета алинея се заменя със следното:
                        „Референтната сума, предназначена за покриване на разходите на EULEX KOSOVO от 15 юни 2020 г. до 14 юни 2021 г., е в размер на 83 745 000 EUR.
                        От посочената в седемнадесета алинея сума 38 700 000 EUR са предназначени за покриване на разходите на EULEX KOSOVO за изпълнението на мандата на мисията в Косово, а 45 045 000 EUR са за покриване на разходите за подкрепата, предоставяна за пренасочените съдебни производства в рамките на една държава членка.
                        Комисията подписва споразумение за отпускане на безвъзмездни средства за сумата от 45 045 000 EUR със секретаря, действащ от името на секретариата, който отговаря за административното обслужване на пренасочените съдебни производства. Към това споразумение за отпускане на безвъзмездни средства се прилагат правилата за безвъзмездните средства, предвидени в Регламент (ЕС, Евратом) 2018/1046 на Европейския парламент и на Съвета (*).
                        Референтната сума за EULEX KOSOVO за следващия период се определя от Съвета.
                        
                           (*)  Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ L 193, 30.7.2018 г., стр. 1).“"
                        
                     
                  
                        3)
                     
                     
                        В член 20, втора алинея, първото изречение се заменя със следното:
                        „Срокът му на действие изтича на 14 юни 2021 г.“
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 11 юни 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (*)  Това название не засяга позициите по отношение на статута и е съобразено с Резолюция 1244(1999) на Съвета за сигурност на ООН и становището на Международния съд относно обявяването на независимост от страна на Косово.
         
            (1)  Съвместно действие 2008/124/ОВППС на Съвета от 4 февруари 2008 г. относно мисията на Европейския съюз в областта на върховенството на закона в Косово, EULEX KOSOVO (ОВ L 42, 16.2.2008 г., стр. 92).
         
            (2)  Решение (ОВППС) 2018/856 на Съвета от 8 юни 2018 г. за изменение на Съвместно действие 2008/124/ОВППС относно мисията на Европейския съюз в областта на върховенството на закона в Косово (EULEX KOSOVO) (ОВ L 146, 11.6.2018 г., стр. 5).
         
            (3)  Решение (ОВППС) 2019/1991 на Комитета по политика и сигурност от 28 ноември 2019 г. за назначаване на ръководителя на мисията на Европейския съюз в областта на върховенството на закона в Косово (EULEX KOSOVO) (EULEX KOSOVO/2/2019) (ОВ L 308, 29.11.2019 г., стр. 105).